عبد السلام امين كان مؤلف اغانى و شاعر غنائى مصرى من اهم و اشهر الكتاب و الشعرا فى مصر و العالم العربى, اشتهر بتاليف كتير من الاغانى المشهوره كمان الف فوازير رمضان لتلاتاشر سنه و اللى قام بطولتها نيللى و شيريهان و غيرهم, كمان الف مسلسلات تاريخيه و اسلاميه بالاضافه للاعمال الاذاعيه. اتولد عبد السلام امين فى محافظه كفر الشيخ سنه 1936, خد ليسانس الآداب من جامعه عين شمس سنه 1962 و دبلوم الدراسات العليا فى الآداب العربيه سنه 1965. بدا الكتابه و هوا فى مرحله الدراسه فكتب لاذاعه الاسكندريه اعمال كتيره منها اشهرها مسلسل سعد اليتيم بالاضافه للاوبريتات و الاغانى, و من اذاعه الاسكندريه راح القاهره سنه 1958 و قدم اعماله لكبار الفنانين. عبد السلام امين اتوفى 11 فبراير سنه 2001. مسلسل الاوائل فى الاسلام عن الرواد اللى فاتين فى الاسلام. مسلسل الخلفاء الراشدين. امام التابعين سعيد بن المسيب. الشعراء و الحب عن اشهر الشعرا العرب فى الجاهليه و الاسلام. الحنفاء - عن اشهر الشخصيات العربيه من الموحدين قبل الاسلام. سلسله اولو العزم من الرسل مجموعه من المسلسلات الاذاعيه (نوح - ابراهيم - موسى عيسى - محمد صلى الله عليه وسلم).